CELEX: 32020D2113
Language: lv
Date: 2020-12-16 00:00:00
Title: Komisijas Īstenošanas lēmums (ES) 2020/2113 (2020. gada 16. decembris), ar kuru attiecībā uz ierakstu par Apvienoto Karalisti groza Lēmuma 2004/3/EK I pielikumu, ar ko attiecībā uz sēklas kartupeļu tirdzniecību konkrētām dalībvalstīm atļauj visā teritorijā vai teritorijas daļā noteikt stingrākus pret dažām slimībām vērstus pasākumus, nekā paredzēts Padomes Direktīvas 2002/56/EK I un II pielikumā (izziņots ar dokumenta numuru C(2020) 9306) (Dokuments attiecas uz EEZ)

17.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/21
               
            
         KOMISIJAS ĪSTENOŠANAS LĒMUMS (ES) 2020/2113
         (2020. gada 16. decembris),
         ar kuru attiecībā uz ierakstu par Apvienoto Karalisti groza Lēmuma 2004/3/EK I pielikumu, ar ko attiecībā uz sēklas kartupeļu tirdzniecību konkrētām dalībvalstīm atļauj visā teritorijā vai teritorijas daļā noteikt stingrākus pret dažām slimībām vērstus pasākumus, nekā paredzēts Padomes Direktīvas 2002/56/EK I un II pielikumā
         
            
               (izziņots ar dokumenta numuru C(2020) 9306)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/56/EK (2002. gada 13. jūnijs) par sēklas kartupeļu tirdzniecību (1) un jo īpaši tās 17. panta 2. punktu,
         tā kā:
         
                     (1)
                  
                  
                     Direktīva 2002/56/EK paredz, ka Komisijai jāatļauj pieņemt stingrākus sēklas kartupeļu tirdzniecības noteikumus vienas vai vairāku dalībvalstu teritorijā vai tās daļā, nekā tās I un II pielikuma noteikumi attiecībā uz aizsardzību pret kaitīgajiem organismiem, kuri šajos reģionos nav izplatīti vai kuri šajos reģionos nodara īpaši lielu kaitējumu kultūrām.
                  
               
                     (2)
                  
                  
                     Komisijas Lēmums 2004/3/EK (2) šajā ziņā attiecībā uz sēklas kartupeļu tirdzniecību konkrētām dalībvalstīm visā teritorijā vai teritorijas daļā atļauj noteikt stingrākus pret dažām slimībām vērstus pasākumus, nekā paredzēts Direktīvas 2002/56/EK I un II pielikumā. Precīzāk, saskaņā ar Lēmumu 2004/3/EK tā I pielikuma 1. slejā norādītajām dalībvalstīm ir atļauts noteikt dažus ierobežojumus sēklas kartupeļu tirdzniecībai reģionos, kas norādīti pretī to nosaukumiem minētā pielikuma 2. slejā. Attiecībā uz Apvienoto Karalisti minētās atļaujas vajadzībām Lēmuma 2004/3/EK I pielikuma 2. slejā patlaban ir norādīti šādi reģioni: Kambrija, Nortamberlenda (Anglija), Ziemeļīrija un Skotija.
                  
               
                     (3)
                  
                  
                     Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) un jo īpaši ar Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, pēc Izstāšanās līgumā paredzētā pārejas perioda beigām Direktīva 2002/56/EK, kā arī uz tās pamata pieņemtie Komisijas akti ir piemērojami Apvienotajai Karalistei un tās teritorijā attiecībā uz Ziemeļīriju. Tālab pēc pārejas perioda beigām Lēmuma 2004/3/EK I pielikuma 2. slejā būtu jābūt norādītai tikai Ziemeļīrijai.
                  
               
                     (4)
                  
                  
                     Tāpēc Lēmuma 2004/3/EK I pielikums būtu attiecīgi jāgroza.
                  
               
                     (5)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šis lēmums būtu jāpiemēro no 2021. gada 1. janvāra.
                  
               
                     (6)
                  
                  
                     Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Lēmuma 2004/3/EK I pielikumu aizstāj ar šā lēmuma pielikuma tekstu.
         
         
            2. pants
            Šo lēmumu piemēro no 2021. gada 1. janvāra.
         
         
            3. pants
            Šis lēmums ir adresēts dalībvalstīm.
         
         
            Briselē, 2020. gada 16. decembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 193, 20.7.2002., 60. lpp.
         
         
            (2)  Komisijas Lēmums 2004/3/EK (2003. gada 19. decembris), ar ko attiecībā uz sēklas kartupeļu tirdzniecību konkrētām dalībvalstīm visā teritorijā vai tās daļā atļauj noteikt stingrākus pret dažām slimībām vērstus pasākumus, nekā paredzēts Padomes Direktīvas 2002/56/EK I un II pielikumā (OV L 2, 6.1.2004., 47. lpp.).
      
      
         
            PIELIKUMS
            
               
                  
                     “I PIELIKUMS
                     
                                 Dalībvalsts (1)
                                 
                              
                              
                                 Reģions
                              
                           
                                 Vācija
                              
                              
                                 
                                             —
                                          
                                          
                                             Meklenburgas–Priekšpomerānijas federālā zeme
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Īrija
                              
                              
                                 Visa teritorija
                              
                           
                                 Portugāle
                              
                              
                                 Azoru salas (zonas, kas atrodas vairāk nekā 300 m virs jūras līmeņa)
                              
                           
                                 Somija
                              
                              
                                 
                                    Liminka un Tyrnävä municipalitātes
                              
                           
                                 Apvienotā Karaliste (1)
                                 
                              
                              
                                 Ziemeļīrija
                              
                           
               ”
            
               (1)  Saskaņā ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši ar Protokola par Īriju/Ziemeļīriju 5. panta 4. punktu, to lasot saistībā ar minētā protokola 2. pielikumu, šajā pielikumā atsauces uz dalībvalsti ietver Apvienoto Karalisti attiecībā uz Ziemeļīriju.